Държавен вестник, бр. 95, 2019 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  95
Избира да участва в Меморандума за 
разбирателство между Министерството на 
отбраната на Република Естония, министъра 
на отбраната на Кралство Белгия, Нацио-
налния орган по сигурността на Чешката 
република, министъра на отбраната на Репуб- 
лика Франция, Федералното министерство 
на отбраната на Федерална република Гер-
мания, Министерството на националната от-
брана на Република Гърция, Министерството 
на отбраната на Унгария, Министерството 
на отбраната на Италианската република, 
Министерството на отбраната на Република 
Латвия, Министерството на националната 
отбрана на Република Литва, министъра на 
отбраната на Кралство Нидерландия, минис-
търа на националната отбрана на Република 
Полша, министъра на националната отбрана 
на Португалия, Министерството на отбрана-
та на Словашката република, министъра на 
отбраната на Кралство Испания, Генералния 
щаб на Република Турция, Министерството 
на отбраната на Обединеното кралство и Де-
партамента по отбрана на Съединените аме-
рикански щати, както и Щаба на върховния 
командващ на Съюзното командване на НАТО 
по трансформацията относно функционалните 
връзки на Съвместния център за изследване, 
изграждане и усъвършенстване на способности 
по киберзащита на НАТО (CCD COE), който 
влезе в сила на 14 май 2008 г.
9064
МЕМОРАНДУМ 
за разбирателство между Министерствотo на 
отбраната на Република Естония, Федерал-
ното министерство на отбраната на Феде-
рална република Германия, Министерствотo 
на отбраната на Италианската република, 
Министерствотo на отбраната на Република 
Латвия, Министерствотo на националнaтa 
отбрана на Република Литва, Министерството 
на отбраната на Словашката република, ми-
нистъра на отбраната на Кралство Испания, 
както и Щаба на върховния командващ на 
съюзното командване по трансформацията 
на НАТО относно функционалните връзки на 
Съвместния център за изследване, изграж-
дане и усъвършенстване на способности за 
киберзащита
(Одобрен с Решение № 219 от 10 април 2018 г. на 
Министерския съвет. В сила от 18 юни 2019 г.)
Въведение
Министерството на отбраната на Република 
Естония, Федералното министерство на от-
браната на Федерална република Германия, 
Министерството на отбраната на Италианска-
та република, Министерството на отбраната 
на Република Латвия, Министерството на 
националната отбрана на Република Литва, 
Министерството на отбраната на Словашка-
та република, Министерството на отбраната 
на Кралство Испания, Щабът на върховния 
командващ на НАТО по трансформацията 
(HQ SACТ),
наричани по-долу „участници“,
В желанието си да засилят своето сътруд-
ничество в рамките на Северноатлантическия 
договор, сключен на 4 април 1949 г.;
Като вземат предвид, че в съответствие с 
MC 324/1 „Структура на военното командване 
на НАТО“ (окончателен) от 28 май 2004 г. и 
MCM-236-03 „МС Концепция за Центрове за 
усъвършенстване“ от 4 декември 2003 г., Ко-
мандни договорености (NCA) на НАТО трябва 
да бъдат подкрепени от мрежа от Центрове за 
усъвършенстване (COEs), които предоставят 
възможности за обучение и подобряване на 
образованието, оперативната съвместимост и 
способности, подпомагане при разработване-
то на доктрини и тестване и валидиране на 
концепции чрез експериментиране;
Като вземат предвид, че Върховният ко-
мандващ на НАТО по трансформацията 
(SACT) в съответствие с МС 58/3 „Устрой-
ствен правилник на Съюзното командване 
по трансформацията“ от 17 май 2004 г. носи 
цялостната отговорност за координацията и 
използването на Центровете за усъвършенст-
ване в рамките на НАТО;
Като отбелязват писмото на Командващия 
Въоръжените сили на Естония до Върховния 
командващ на НАТО по трансформацията 
(SACT) от 22 март 2006 г., което предлага CCD 
COE за Център за усъвършенстване на НАТО;
Като отбелязват допълнително писмото на 
Върховния командващ на НАТО по трансфор-
мацията (SACT) от 27 юни 2006 г., с което SACT 
оценява предложението на Съвместен център 
за изследване, изграждане и усъвършенстване 
на способности за киберзащита (CCD COE) за 
НАТО и неговата концепция като оказваща 
съществен принос за укрепването на способ-
ността на НАТО да се защитава от кибератаки;
Като отбелязват, че Спонсориращите страни 
(SNs), сключили Меморандума за разбирател-
ство, относно изграждането, организацията 
и функционирането на Съвместен център за 
изследване, изграждане и усъвършенстване 
на способности за киберзащита (Оперативен 
меморандум за разбирателство на CCD COE) 
от 14 май 2008 г., основават Съвместен център 
за изследване, изграждане и усъвършенстване 
на способности за киберзащита, който ще бъде 
предоставен на НАТО;
Като отбелязват Концепцията за Съвместен 
център за изследване, изграждане и усъвър-
шенстване на способности за киберзащита 
(CCD COE), която осъществява значителен 
принос за преструктурирането и оператив-
ните усилия на НАТО по отношение на ки-
беротбраната;